ddrg/super_eurlex huggingface dataset:
Euroopa Liidu Teataja L 196 , 24/07/1997 Lk 0041 - 0041



Komisjoni määrus (EÜ) nr 1429/97, 23. juuli 1997, millega muudetakse määrust (EÜ) nr 832/97, milles sätestatakse üksikasjalikud eeskirjad nõukogu määruse (EÜ) nr 2275/96 (millega kehtestatakse erimeetmed elustaimede ja lillekasvatustoodete suhtes) kohaldamise kohta EUROOPA ÜHENDUSTE KOMISJON, võttes arvesse Euroopa Ühenduse asutamislepingut, võttes arvesse nõukogu 22. novembri 1996. aasta määrust (EÜ) nr 2275/96, millega kehtestatakse erimeetmed elustaimede ja lillekasvatustoodete suhtes, [1] eriti selle artiklit 5, ning arvestades, et: komisjoni määruse (EÜ) nr 832/97 [2] (viimati muudetud määrusega (EÜ) nr 931/97 [3]) artikli 2 lõikes 3 sätestatakse, et meetmed, mille jaoks on saadud muud riiklikku või piirkondlikku abi, ei vasta toetuse saamise tingimustele; kõnealuse sättega ei kavatsetud välistada täielikult asjaomastes liikmesriikides toodetud toodete suhtes kohaldatavatest, elustaimede ja lillekasvatustoodete tootjate kohustuslikest maksetest saadud rahaliste vahendite kasutamist määruses (EÜ) nr 832/97 osutatud meetmete raames; kahtluste vältimiseks on soovitav seda sätet muuta; käesoleva määrusega ettenähtud meetmed on kooskõlas elustaimede turu korralduskomitee arvamusega, ON VASTU VÕTNUD KÄESOLEVA MÄÄRUSE: Artikkel 1 Määruse (EÜ) nr 832/97 artikli 2 lõike 3 esimesele taandele lisatakse järgmine lause: "Riikliku või piirkondliku abina ei käsitata täielikult asjaomastes liikmesriikides toodetud toodete suhtes kohaldatavatest, elustaimede ja lillekasvatustoodete tootjate kohustuslikest maksetest saadud rahaliste vahendite kasutamist." Artikkel 2 Käesolev määrus jõustub Euroopa Ühenduste Teatajas avaldamise päeval. Käesolev määrus on tervikuna siduv ja vahetult kohaldatav kõikides liikmesriikides. Brüssel, 23. juuli 1997 Komisjoni nimel komisjoni liige Franz Fischler [1] EÜT L 308, 29.11.1996, lk 7. [2] EÜT L 119, 8.5.1997, lk 17. [3] EÜT L 135, 27.5.1997, lk 1. --------------------------------------------------
Euroopa Liidu Teataja L 303 , 06/11/1997 Lk 0001 - 0002



Nõukogu määrus (EÜ) nr 2199/97, 30. oktoober 1997, millega muudetakse määrust (EÜ) nr 2201/96 puu- ja köögiviljatoodete turu ühise korralduse kohta EUROOPA LIIDU NÕUKOGU, võttes arvesse Euroopa Ühenduse asutamislepingut, eriti selle artiklit 43, võttes arvesse komisjoni ettepanekut, [1] võttes arvesse Euroopa Parlamendi arvamust, [2] võttes arvesse majandus- ja sotsiaalkomitee arvamust [3] ning arvestades, et: määruse (EÜ) nr 2201/96 [4] III lisas jaotatakse värsked tomatid turustusaastatel 1997/1998 ja 1998/1999 liikmesriikide ning tooterühmade kaupa; selleks et Prantsusmaa puhul kohaldada konserveeritud tervete kooritud tomatite kvooti ning muude toodete kvooti töötleva tööstuse vajadustega, tuleks konserveeritud tervete kooritud tomatite kvooti vähendada 15000 tonni võrra ning suurendada sama koguse võrra muude toodete kvooti; seepärast tuleks samuti kohandada nende kahe tootegrupi jaoks kõnealuse määruse artikli 6 lõikes 2 sätestatud üldkoguseid, ON VASTU VÕTNUD KÄESOLEVA MÄÄRUSE: Artikkel 1 Määrust (EÜ) nr 2201/96 muudetakse järgmiselt. 1. Artikli 6 lõike 2 teise lõigu teine ja kolmas taane asendatakse järgmisega: "— konserveeritud terved kooritud tomatid: 1321119 tonni — muud tooted: 929890 tonni." 2. III lisa asendatakse järgmisega: " III LISA Värskete tomatite jaotus turustusaastatel 1997/1998 ja 1998/1999 liikmesriikide ning tooterühmade kaupa (tonnides) | Liikmesriik | Tomati-kontsentraat | Konserveeritud terved kooritud tomatid | Muud tooted | Kokku | Prantsusmaa | 278691 | 36113 | 54804 | 369608 | Kreeka | 999415 | 17355 | 32161 | 1048931 | Itaalia | 1758499 | 1090462 | 622824 | 3471785 | Hispaania | 664056 | 166609 | 175799 | 1006464 | Portugal | 884592 | 10580 | 44302 | 939474 | Kokku | 4585253 | 1321119 | 929890 | 6836262 | " Artikkel 2 Käesolev määrus jõustub Euroopa Ühenduste Teatajas avaldamise päeval. Käesolevat määrust kohaldatakse alates 15. juunist 1997. Käesolev määrus on tervikuna siduv ja vahetult kohaldatav kõikides liikmesriikides. Luxembourg, 30. oktoober 1997 Nõukogu nimel eesistuja F. Boden [1] EÜT C 266, 3.9.1997, lk 17. [2] Arvamus on esitatud 22. oktoobril 1997 (Euroopa Ühenduste Teatajas seni avaldamata). [3] Arvamus on esitatud 29. oktoobril 1997 (Euroopa Ühenduste Teatajas seni avaldamata). [4] EÜT L 297, 21.11.1996, lk 29. --------------------------------------------------
Euroopa Liidu Teataja L 330 , 02/12/1997 Lk 0012 - 0012



Komisjoni määrus (EÜ) nr 2390/97, 1. detsember 1997, millega muudetakse määrust (EMÜ) nr 2213/83, millega sätestatakse sibula ja salatsiguri kvaliteedistandardid EUROOPA ÜHENDUSTE KOMISJON, võttes arvesse Euroopa Ühenduse asutamislepingut, võttes arvesse nõukogu 28. oktoobri 1996. aasta määrust (EÜ) nr 2200/96 puu- ja köögiviljaturu ühise korralduse kohta, [1] eriti selle artikli 2 lõiget 2, ning arvestades, et: komisjoni 10. oktoobri 1995. aasta määrusega (EÜ) nr 2448/95 (millega muudetakse tariifi- ja statistikanomenklatuuri ning ühist tollitariifistikku käsitleva nõukogu määruse (EMÜ) nr 2658/87 I lisa) [2] on määratud kindlaks uued CN-koodid; komisjoni 28. juuli 1983. aasta määruses (EMÜ) nr 2213/83 (millega sätestatakse sibula ja salatsiguri kvaliteedistandardid, [3] viimati muudetud määrusega (EÜ) nr 888/97 [4]) sätestatud sibula ja salatsiguri mõisted tuleks seetõttu ajakohastada; ettevõtjad on määrust (EMÜ) nr 2213/83 sibulate idude osas erinevalt tõlgendanud; määrusele (EMÜ) nr 2213/83 tuleks lisada asjaomane mõiste; käesoleva määrusega ettenähtud meetmed on kooskõlas puu- ja köögiviljaturu korralduskomitee arvamusega, ON VASTU VÕTNUD KÄESOLEVA MÄÄRUSE: Artikkel 1 Määrust (EMÜ) nr 2213/83 muudetakse järgmiselt. 1. Artikli 1 esimene lõik asendatakse järgmisega: "CN-koodi 07031019 alla kuuluva sibula ja CN-koodi 07052100 alla kuuluva salatsiguri turustusstandardid on sätestatud vastavalt käesoleva määruse I ja II lisas." 2. I lisa muudetakse järgmiselt: II osa punktis B (kvaliteedinõuded): - asendatakse punkti i teise lõigu teine taane järgmisega: - "— idudeta (nähtavate kasvudeta)," - asendatakse punkti ii teise lõigu teine taane järgmisega: - "— sibulatel on nähtavad idud (mitte üle 10 % arvust või kaalust müügiühiku kohta),." Artikkel 2 Käesolev määrus jõustub kolmandal päeval pärast selle avaldamist Euroopa Ühenduste Teatajas. Käesolev määrus on tervikuna siduv ja vahetult kohaldatav kõikides liikmesriikides. Brüssel, 1. detsember 1997 Komisjoni nimel komisjoni liige Franz Fischler [1] EÜT L 297, 21.11.1996, lk 1 [2] EÜT L 259, 30.10.1995, lk 1. [3] EÜT L 213, 4.8.1983, lk 13. [4] EÜT L 126, 17.5.1997, lk 11. --------------------------------------------------
Komisjoni määrus (EÜ) nr 1572/97,

4. august 1997,

millega muudetakse määrust (EÜ) nr 1445/95 veise- ja vasikalihasektori impordi- ja ekspordilitsentside rakenduseeskirjade kohta

EUROOPA ÜHENDUSTE KOMISJON,

võttes arvesse Euroopa Ühenduse asutamislepingut,

võttes arvesse nõukogu 27. juuni 1968. aasta määrust (EMÜ) nr 805/68 veise- ja vasikalihaturu ühise korralduse kohta, [1] viimati muudetud määrusega (EÜ) nr 2222/96, [2] eriti selle artikleid 9 ja 13,

ning arvestades, et:

komisjoni 26. juuni 1995. aasta määruse (EÜ) nr 1445/95 (veise- ja vasikalihasektori impordi- ja ekspordilitsentside korra rakenduseeskirjade ja määruse (EMÜ) nr 2377/80 kehtetukstunnistamise kohta, [3] viimati muudetud määrusega (EÜ) nr 1496/97 [4]) artikli 10 lõikes 5 sätestatakse, et erandina kõnealuse artikli lõikest 1 ei kohaldata taotleja soovi korral viiepäevast viivitust ekspordilitsentside taotluste puhul, mis hõlmavad vähem kui 22 tonni CN-koodide 0201 ja 0202 alla kuuluvaid tooteid;

tagasilükatud taotluste hulgas on nii väikeseid koguseid hõlmavate külmutatud liha litsentsitaotluste osakaal ebatavaliselt suur; koguste parema haldamise huvides tuleks kõnealuste litsentside taotlusi piirata CN-koodi 0201 alla kuuluva värske või jahutatud lihaga;

käesoleva määrusega ettenähtud meetmed on kooskõlas veise- ja vasikalihaturu korralduskomitee arvamusega,

ON VASTU VÕTNUD KÄESOLEVA MÄÄRUSE:

Artikkel 1

Määruse (EÜ) nr 1445/95 artikli 10 lõike 5 esimene lause asendatakse järgmisega:

"5. Erandina lõikest 1 ei kohaldata taotleja soovi korral viiepäevast viivitust nende litsentsitaotluste suhtes, mis hõlmavad kuni 22 tonni CN-koodi 0201 alla kuuluvaid tooteid."

Artikkel 2

Käesolev määrus jõustub Euroopa Ühenduste Teatajas avaldamise päeval.

Käesolevat määrust kohaldatakse alates selle jõustumisele järgnevast päevast ekspordilitsentside suhtes, mis sisaldavad taotletud toetuse eelkinnitust.

Käesolev määrus on tervikuna siduv ja vahetult kohaldatav kõikides liikmesriikides.

Brüssel, 4. august 1997

Komisjoni nimel

komisjoni liige

Monika Wulf-Mathies

[1] EÜT L 148, 28.6.1968, lk 24.

[2] EÜT L 296, 21.11.1996, lk 50.

[3] EÜT L 143, 27.6.1995, lk 35.

[4] EÜT L 202, 30.7.1997, lk 36.

--------------------------------------------------
Euroopa Liidu Teataja L 257 , 20/09/1997 Lk 0005 - 0006



Komisjoni määrus (EÜ) nr 1812/97, 19. september 1997, millega parandatakse määrust (EÜ) nr 2931/95, millega koondnomenklatuuri teatavate piimatoodete osas tehtud muudatuste tõttu muudetakse määrust (EMÜ) nr 804/68 ja teisi määrusi EUROOPA ÜHENDUSTE KOMISJON, võttes arvesse Euroopa Ühenduse asutamislepingut, võttes arvesse nõukogu 5. veebruari 1979. aasta määrust (EMÜ) nr 234/79 põllumajandustoodete ühise tollitariifistiku nomenklatuuri kohandamise korra kohta, [1] muudetud määrusega (EMÜ) nr 3209/89, [2] eriti selle artikli 2 lõiget 1, võttes arvesse nõukogu 27. juuni 1968. aasta määrust (EMÜ) nr 804/68 piima- ja piimatooteturu ühise korralduse kohta, [3] viimati muudetud määrusega (EÜ) nr 1587/96, [4] eriti selle artikli 13 lõiget 3 ja artikli 17 lõiget 14, ning arvestades, et: komisjoni 10. oktoobri 1995. aasta määrusega (EÜ) nr 2448/95, millega muudetakse nõukogu määruse (EMÜ) nr 2658/87 (tariifi- ja statistikanomenklatuuri ning ühise tollitariifistiku kohta) I lisa, [5] muudetakse teatavate piimatoodete koode alates 1. jaanuarist 1996; komisjoni määrusega (EÜ) nr 2931/95 [6] on muudetud eespool nimetatud CN-koodide muutustega mõjutatud määrusi, sealhulgas määrust (EMÜ) nr 804/68; nimetatud määruse muudatustest on välja jäetud üks CN-kood; kõnealune kood tuleks sellesse lisada alates 1. jaanuarist 1996; käesoleva määrusega ette nähtud meetmed on kooskõlas piima- ja piimatooteturu korralduskomitee arvamusega, ON VASTU VÕTNUD KÄESOLEVA MÄÄRUSE: Artikkel 1 Määruse (EÜ) nr 2931/95 artikli 1 lõikes 4 asendatakse kolmas taane järgmisega: "— kanne CN-koodi ex 19019090 all asendatakse järgmisega: CN-kood | Kirjeldus | 19019091 | – – –Ei sisalda piimarasva, sahharoosi, isoglükoosi, | 19019099 | – – –Muud"" | Artikkel 2 Käesolev määrus jõustub seitsmendal päeval pärast selle avaldamist Euroopa Ühenduste Teatajas. Käesolevat määrust kohaldatakse alates 1. jaanuarist 1996. Käesolev määrus on tervikuna siduv ja vahetult kohaldatav kõikides liikmesriikides. Brüssel, 19. september 1997 Komisjoni nimel komisjoni liige Franz Fischler [1] EÜT L 34, 9.12.1979, lk 2. [2] EÜT L 312, 27.10.1989, lk 5. [3] EÜT L 148, 28.6.1968, lk 13. [4] EÜT L 206, 16.8.1996, lk 21. [5] EÜT L 259, 30.10.1995, lk 1. [6] EÜT L 307, 20.12.1995, lk 10. --------------------------------------------------
Euroopa Liidu Teataja L 343 , 13/12/1997 Lk 0018 - 0018



Komisjoni määrus (EÜ) nr 2495/97, 12. detsember 1997, millega muudetakse määrust (EÜ) nr 1460/96, millega kehtestatakse sooduskorra üksikasjalikud rakenduseeskirjad nõukogu määruse (EÜ) nr 3448/93 artiklis 7 ettenähtud kauplemiseks põllumajandussaaduste töötlemisel saadud teatavate kaupadega EUROOPA ÜHENDUSTE KOMISJON, võttes arvesse Euroopa Ühenduse asutamislepingut, võttes arvesse nõukogu 6. detsembri 1993. aasta määrust (EÜ) nr 3448/93, millega sätestatakse põllumajandussaaduste töötlemisel saadud teatavate kaupadega kauplemise kord, [1] eelkõige selle artikli 8 lõike 3 esimest lõiku, ning arvestades, et: komisjoni 25. juuli 1996. aasta määruse (EÜ) nr 1460/96 (millega kehtestatakse sooduskorra üksikasjalikud rakenduseeskirjad nõukogu määruse (EÜ) nr 3448/93 artiklis 7 ettenähtud kauplemiseks põllumajandussaaduste töötlemisel saadud teatavate kaupadega) [2] artiklis 10 sätestatakse tariifikvootide haldamise eeskirjad; alates kõnealuse määruse vastuvõtmisest on komisjoni 2. juuli 1993. aasta määrusesse (EMÜ) nr 2454/93 (millega kehtestatakse rakendussätted nõukogu määrusele (EMÜ) nr 2913/92, millega kehtestatakse ühenduse tolliseadustik, [3] viimati muudetud määrusega (EÜ) nr 1427/97 [4]) koondatud vabasse ringlusse lubamise deklaratsioonide aktsepteerimise kuupäevade järjekorra alusel kasutatavate tariifikvootide haldamist käsitlevad sätted; määruse (EÜ) nr 1460/96 artikli 10 senine tekst tuleks seetõttu asendada viitega määruse (EÜ) nr 2454/93 artiklitele 308a–308c; käesolevas määruses sätestatud meetmed on kooskõlas II lisas loetlemata töödeldud põllumajandussaadustega kauplemist puudutavaid horisontaalküsimusi käsitleva korralduskomitee arvamusega, ON VASTU VÕTNUD KÄESOLEVA MÄÄRUSE: Artikkel 1 Määruse (EÜ) nr 1460/96 artikkel 10 asendatakse järgmisega tekstiga: "Artikkel 10 Käesoleva määrusega hõlmatud tariifikvoote haldab komisjon kooskõlas komisjoni määruse (EMÜ) nr 2454/93 [5] artiklite 308a–308c sätetega." Artikkel 2 Käesolev määrus jõustub kolmandal päeval pärast selle avaldamist Euroopa Ühenduste Teatajas. Käesolevat määrust kohaldatakse alates 1. jaanuarist 1998. Käesolev määrus on tervikuna siduv ja vahetult kohaldatav kõikides liikmesriikides. Brüssel, 12. detsember 1997 Komisjoni nimel komisjoni liige Martin Bangemann [1] EÜT L 318, 20.12.1993, lk 18. [2] EÜT L 187, 26.7.1996, lk 18. [3] EÜT L 253, 11.10.1993, lk 1. [4] EÜT L 196, 24.7.1997, lk 31. [5] EÜT L 253, 11.10.1993, lk 1. --------------------------------------------------
Official Journal L 135 , 27/05/1997 P. 0001 - 0001



KOMISJONI MÄÄRUS (EÜ) nr 931/97, 26. mai 1997, millega muudetakse määrust (EÜ) nr 832/97 lillekasvatuse sektori abitaotluste kuupäevade osas EUROOPA ÜHENDUSTE KOMISJON, võttes arvesse Euroopa Ühenduse asutamislepingut, võttes arvesse nõukogu 22. novembri 1996. aasta määrust (EÜ) nr 2275/96, millega kehtestatakse erimeetmed elustaimede ja lillekasvatustoodete jaoks,1 eriti selle artiklit 5, ning arvestades, et: komisjoni määrusega (EÜ) nr 832/972 sätestatakse nõukogu määruse (EÜ) nr 2275/96 (millega kehtestatakse erimeetmed elustaimede ja lillekasvatustoodete suhtes) üksikasjalikud rakenduseeskirjad; kõnealuste eeskirjadega kehtestatakse konkreetsed taotluste esitamise tähtajad 1997. aastaks; neid tähtaegu tuleks muuta, et võtta arvesse kõnealuse määruse avaldamise hilinemist; käesoleva määrusega ettenähtud meetmed on kooskõlas elustaimeturu korralduskomitee arvamusega, ON VASTU VÕTNUD KÄESOLEVA MÄÄRUSE: Artikkel 1 Määrust (EÜ) nr 832/97 muudetakse järgmiselt. 1. Artikli 5 lõike 1 teises lõigus asendatakse kuupäev 30. mai 1997 kuupäevaga 6. juuni 1997. 2. Artikli 5 lõike 2 teises lauses asendatakse kuupäev 21. juuni 1997 kuupäevaga 28. juuni 1997. Artikkel 2 Käesolev määrus jõustub Euroopa Ühenduste Teatajas avaldamise päeval. Käesolev määrus on tervikuna siduv ja vahetult kohaldatav kõikides liikmesriikides. Brüssel, 26. mai 1997 Komisjoni nimel komisjoni liige Franz FISCHLER 1 EÜT L 308, 29.11.1996, lk 7. 2 EÜT L 119, 8.5.1997, lk 17.
Official Journal L 346 , 17/12/1997 P. 0041 - 0041



KOMISJONI MÄÄRUS (EÜ) nr 2520/97 millega kohandatakse nõukogu määrust (EMÜ) nr 2200/96 tomatite ja lauaviinamarjade koondnomenklatuuri koodide kohta 15. detsember 1997 EUROOPA ÜHENDUSTE KOMISJON, võttes arvesse Euroopa Ühenduse asutamislepingut, võttes arvesse nõukogu 5. veebruari 1979. aasta määrust (EMÜ) nr 234/79 põlumajandustoodete puhul kasutatava ühise tollitariifistiku kohandamise korra kohta,1 viimati muudetud määrusega (EÜ) nr 3290/94,2 eriti selle artikli 2 lõiget 1, ning arvestades, et: komisjoni 4. novembri 1997. aasta määrus (EÜ) nr 2086/97, millega muudetakse nõukogu määruse (EMÜ) nr 2658/87 tariifi- ja statistikanomenklatuuri ning ühise tollitariifistiku kohta3 I lisa, muudab koondnomenklatuuri, eriti tomatite ja lauaviinamarjade suhtes, tabelit nõukogu 18. oktoobri 1996. aasta määruse (EÜ) nr 2200/96 puu- ja köögiviljaturu ühise korralduse kohta4 artikli 1 lõikes 2 on vaja kohandada, käesolevas määruses sätestatud meetmed on kooskõlas puu- ja köögiviljaturu korralduskomitee arvamusega, ON VASTU VÕTNUD KÄESOLEVA MÄÄRUSE: Artikkel 1 Tabelit määruse (EÜ) nr 2200/96 artikli 1 lõikes 2 muudetakse järgmiselt: a) rida "0702 00 Tomatid, värsked või jahutatud" asendatakse järgmisega: "0702 00 00 Tomatid, värsked või jahutatud"; b) read "0806 10 21 Värsked lauaviinamarjad" 0806 10 29 0806 10 30 0806 10 40 0806 10 50 0806 10 61 0806 10 69 asendatakse järgmisega: "0806 10 10 Värsked lauaviinamarjad". Artikkel 2 Käesolev määrus jõustub 1. jaanuaril 1998. Käesolev määrus on tervikuna siduv ja vahetult kohaldatav kõikides liikmesriikides. Brüssel, 15. detsember 1997 Komisjoni nimel komisjoni liige Franz FISCHLER 1 EÜT L 34, 9.02.1979, lk 2. 2 EÜT L 349, 31.12.1994, lk 105. 3 EÜT L 312, 14.11.1997, lk 1. 4 EÜT L 297, 21.11.1996, lk 1.
Euroopa Liidu Teataja L 347 , 18/12/1997 Lk 0006 - 0006



Nõukogu määrus (EÜ) nr 2536/97, 16. detsember 1997, millega muudetakse määrust (EMÜ) nr 338/91, millega määratakse kindlaks ühenduse värskete või külmutatud lambarümpade standardkvaliteet, ja määrust (EMÜ) nr 2137/92, milles käsitletakse ühenduse lambarümpade liigitusskaalat ja määratletakse ühenduse värskete või külmutatud lambarümpade standardkvaliteet EUROOPA LIIDU NÕUKOGU, võttes arvesse Euroopa Ühenduse asutamislepingut, võttes arvesse nõukogu 25. septembri 1989. aasta määrust (EMÜ) nr 3013/89 lamba- ja kitselihaturu ühise korralduse kohta, [1] eriti selle artikli 4 lõiget 2, võttes arvesse komisjoni ettepanekut ning arvestades, et: nõukogu määrust (EMÜ) nr 338/91 [2] kohaldatakse 1997. majandusaasta lõpuni, kuni ei ole kehtestatud ühenduse rümpade liigitusstandardeid; ei ole tehtud piisavalt edusamme, et praegune ühenduse standardkvaliteet oleks võimalik asendada kõnealuste standarditega; seepärast tuleks jätkuvalt kohaldada praegust standardkvaliteeti; määruse (EMÜ) nr 2137/92 [3] rakendamist käsitleva komisjoni aruande järeldusi silmas pidades ei peaks nõukogu praegu püüdma saavutada endale seatud eesmärki muuta ühenduse skaala kasutamine kõikidele ühendusesiseseks kaubanduseks heakskiidetud ühenduse tapamajadele kohustuslikuks võimaluse korral 1999. majandusaasta jooksul ja igal juhul enne 1. jaanuari 2000; siiski tuleks säilitada võimalus, et kõnealune eesmärk vaadatakse uuesti läbi enne 31. juulit 2002 esitatava komisjoni aruande põhjal; hinnaaruandluse hõlbustamiseks tuleks liikmesriikidel lubada jaotada määruse (EMÜ) nr 2137/92 III lisas esitatud C-kategooria kaheks alamkategooriaks, ON VASTU VÕTNUD KÄESOLEVA MÄÄRUSE: Artikkel 1 Määruse (EMÜ) nr 338/91 artikli 2 teine lõik jäetakse välja. Artikkel 2 Määrust (EMÜ) nr 2137/92 muudetakse järgmiselt. 1. Artikli 3 lõikele 3 lisatakse järgmine lõik: "Liikmesriigid, kes kasutavad III lisas sätestatud liigitussüsteemi, võivad jaotada C-kategooria kaheks alamkategooriaks." 2. Artikkel 9 asendatakse järgmisega: "Artikkel 9 Komisjon esitab nõukogule hiljemalt 31. juuliks 2002 aruande kõnealuse korra toimimise kohta ja vajaduse korral asjakohased ettepanekud, eelkõige seoses rümpade liigitusskaalaga, eesmärgiga muuta kõnealuse korra kohaldamine võimaluse korral kohustuslikuks." Artikkel 3 Käesolev määrus jõustub seitsmendal päeval pärast selle avaldamist Euroopa Ühenduste Teatajas. Käesolev määrus on tervikuna siduv ja vahetult kohaldatav kõikides liikmesriikides. Brüssel, 16. detsember 1997 Nõukogu nimel eesistuja F. Boden [1] EÜT L 289, 7.10.1989, lk 1. Määrust on viimati muudetud määrusega (EÜ) nr 1589/96 (EÜT L 206, 16.8.1996, lk 25). [2] EÜT L 41, 14.2.1991, lk 1. Määrust on viimati muudetud määrusega (EÜ) nr 1278/94 (EÜT L 140, 3.6.1994, lk 5). [3] EÜT L 214, 30.7.1992, lk 1. Määrust on viimati muudetud määrusega (EÜ) nr 1278/94. --------------------------------------------------
Komisjoni määrus (EÜ) nr 286/97,

17. veebruar 1997,

teatavate kaupade koondnomenklatuuri klassifitseerimise kohta

EUROOPA ÜHENDUSTE KOMISJON,

võttes arvesse Euroopa Majandusühenduse asutamislepingut,

võttes arvesse nõukogu 23. juuli 1987. aasta määrust (EMÜ) nr 2658/87 tariifi- ja statistikanomenklatuuri ning ühise tollitariifistiku kohta, [1] viimati muudetud komisjoni määrusega (EMÜ) nr 2493/96, [2] eriti selle artiklit 9,

ning arvestades, et:

nimetatud määrusele lisatud koondnomenklatuuri ühtse kohaldamise tagamiseks on vaja vastu võtta käesoleva määruse lisas osutatud kaupade klassifitseerimisega seotud meetmed;

määrusega (EMÜ) nr 2658/87 on kehtestatud koondnomenklatuuri tõlgendamise üldeeskirjad ja nimetatud eeskirju kohaldatakse ka teiste osaliselt või täielikult koondnomenklatuuril põhinevate nomenklatuuride või sellele alajaotisi lisavate nomenklatuuride suhtes, mis on kehtestatud ühenduse erisätetega kaubavahetusega seotud tariifsete või muude meetmete kohaldamiseks;

vastavalt nimetatud üldeeskirjadele tuleb käesolevale määrusele lisatud tabeli veerus 1 kirjeldatud kaubad klassifitseerida vastava veerus 2 näidatud CN-koodi alla veerus 3 esitatud põhjustel;

tolliseadustiku komitee tariifi- ja statistikanomenklatuuri osakond pole oma eesistuja määratud tähtaja jooksul arvamust esitanud,

ON VASTU VÕTNUD KÄESOLEVA MÄÄRUSE:

Artikkel 1

Lisatud tabeli veerus 1 kirjeldatud kaubad klassifitseeritakse edaspidi koondnomenklatuuris vastavate nimetatud tabeli veerus 2 näidatud CN-koodide alla.

Artikkel 2

Käesolev määrus jõustub 21. päeval pärast selle avaldamist Euroopa Ühenduste Teatajas.

Käesolev määrus on tervikuna siduv ja vahetult kohaldatav kõikides liikmesriikides.

Brüssel, 17. veebruar 1997

Komisjoni nimel

komisjoni liige

Mario Monti

[1] EÜT L 256, 7.9.1987, lk 1.

[2] EÜT L 338, 28.12.1996, lk 27.

--------------------------------------------------

LISA

Kauba kirjeldus | Klassifikatsioon (CN-kood) | Põhjendus |

1 | 2 | 3 |

Vesi-õli-tüüpi määritav emulsioon, mis sisaldab piimarasva (61,2 kaaluprotsenti), piimavalku ja väikeseid küüslaugu-, peterselli- ja teiste maitsetaimede tükke. | 04052030 | Klassifikatsioon on kindlaks määratud koondnomenklatuuri tõlgendamise üldeeskirjadega 1 ja 6, grupi 4 märkusega 2b ja CN-koodide 0405, 040520 ja 04052030 sõnastusega. |

--------------------------------------------------